cyanic-selkie/wikianc huggingface dataset:
Airbus
Aanvanklike beplanning en internasionale onderhandelinge
Op 26 September 1967 het ministers Jean Chamant, John Stonehouse en Klaus Schnetz die Franse, Britse en Duitse regerings in Lancaster Huis in Londen 'n ooreenkoms onderteken vir die ontwikkeling van 'n nuwe 300-sitplek wyeromppassasiersvliegtuig wat die Europese Airbus genoem sou word. Die ooreenkoms het beide die ontwikkeling van die Airbus vliegtuig en die Rolls Royce RB207 enjin wat spesifiek daarvoor ontwerp is voorsien. Die vliegtuig wat voorgestel is moes 'n kapasiteit van tussen 250 en 300 sitplekke met "verminderde gemak" hê, 'n reikafstand van 2 000 km teen volle vrag, 30% laer bedryfskoste as die Boeing 727-100 en gereed wees vir ingebruikneming in die noordelike lente van 1973.
Gedurende die daaropvolgende spesifikasiebepalingsfase toon gesprekke met lugrederye spoedig aan dat die spartaanse gemakspesifikasies nie aanvaarbaar is nie. Die herspesifikasie van die vliegtuig om passasiersgemak te verbeter het tot 'n verhoging in massa en koste van die vliegtuig gelei. Die bedryfskoste per passasier, waaroor ooreengekom is, kon net behaal word deur groter kapasiteit, wat weer sterker enjins sou benodig. Die nuwe spesifikasies sou slegs haalbaar wees met die beplande RB207 wat die programontwikkeling geheel en al afhanklik van Rolls-Royce en die Britse regering sou maak.
Airbus A350
Die Airbus A350 is 'n langafstand, mediumgrootte, ekstrawyeromp vliegtuigfamilie wat onlangs deur Airbus vrygestel is. Dit is bedoel om met die Boeing 777 en Boeing 787 Dreamliner mee te ding. Die vliegtuig, wat ingebruik geneem is in 2015 het 'n geheel-en-al nuwe ontwerp met 'n wyer en hoër romp vir ekstra ruimte en beter passasiersgemak.
1305
Die jaar 1305 was 'n gewone jaar wat volgens die Gregoriaanse kalender op 'n Donderdag begin het. Dit was die 5de jaar van die 14de eeu n.C. Soos ander gewone jare het die jaar 12 maande, 52 weke en 365 dae gehad.
Fluweel
Geskiedenis
Vanweë die buitengewone sagtheid en besonderse voorkoms, sowel as die hoë produksiekoste, is fluweel dikwels met die adel geassosieer. In Bagdad is fluweel tydens die bewind van Harun al-Rashid deur Kashmiri-handelaars, en die Al-Andalus tydperk deur die Ziryab, bekend gestel. Tydens die Mamluk- era was Kaïro die wêreld se grootste vervaardiger van fluweel. Baie van die fluweel is na Venesië uitgevoer (van waar dit na die res van Europa versprei is), Iberië en die Mali-koninkryk. Musa I van Mali, die heerser van die Mali-koninkryk, het Kaïro tydens sy pelgrimstog na Mekka, besoek. Verskeie Arabiese fluweelwevers het hom terug na Timboektoe vergesel. Gedurende 'n later tydperk meld Ibn Battuta dat Suleiman, die heerser van Mali, tydens Eid, 'n plaaslik vervaardigde bloedrooi fluweelkaftan gedra het. Tydens die heerskappy van Mehmed II het assistent-kokke blou rokke (câme-i kebûd), keëlvormige hoede (külâh) en sakkerige broeke (çaksir) van Bursa-fluweel gedra.
Kirgisiese Sosialistiese Sowjetrepubliek
Die Kirgisiese Sosialistiese Sowjetrepubliek (Kirgisies: Кыргыз Советтик Социалисттик Республикасы, Kirgiz Sowettik Sotsialisttik Respoeblikasi; Russies: Киргизская Советская Социалистическая Республика, Kirgizskaja Sowjetskaja Sotsialistitsjeskaja Respoeblika), ook bekend as Kirgizstan of Kirgisistan, was van 1936 tot 1991 een van die vyftien republieke van die voormalige Sowjetunie en was die voorloper van die huidige Kirgisië.
Die land het hom op 31 Augustus 1991 onafhanklik verklaar nadat dit die vorige dag hernoem is tot die Republiek van Kirgisië.
Geoff Cronjé
Geoff Cronjé was die eerste hoof van die Universiteit van Pretoria se dramadepartement. Die departement is op aandrang van prof. F.C.L. Bosman en Anna Neethling-Pohl in 1965 tot stand gebring. Cronjé het drie doktorsgrade gehad en is veral as ’n kenner op die gebied van dramakunde (die beginsels en praktyk van die drama) beskou. Sy handboek, Die drama as speelstuk, is deur talle studente gebruik. As lid van die toneelkomitee van die destydse Truk was sy bydrae deurslaggewend vir die skryf en opvoer van vernuwende werk, soos P.G. du Plessis se Siener in die suburbs en Bartho Smit se Christine.
Dwase vir Christus
duimnael|180px|[[Basilius die Salige besig om te bid. Hy het nie in die somer of winter klere gedra nie. Dwase vir Christus openbaar soms skokgedrag om protes aan te teken teen aanvaarde norme.]]
Nuwe Testament
Antonius van Egipte het gesê: "Hier kom die tyd wanneer mense soos kranksinniges sal optree, en wanneer hulle enigiemand sien wat nie so optree nie, sal hulle teen hom rebelleer en sê: 'Jy is mal', – wat hy is nie soos hulle nie."
Fonologie
Die woord fonologie kan ook verwys na die fonologiese sisteem (klanksisteem) van 'n gegewe taal. Dit is een van die fundamentele stelsels waaruit gemeen word 'n taal bestaan, soos sy sintaksis en woordeskat.
Mel Ferrer
Mel Ferrer (25 Augustus 1917 – 2 Junie 2008) was 'n Amerikaanse akteur, regisseur en vervaardiger. Hy was bekend vir sy rolle in die rolprente Scaramouche (1952), Lili (1953), War and Peace (1956), en The World, the Flesh and the Devil (1959).
Coldplay
Coldplay is 'n Britse musiekgroep wat in 1997 in Londen (Engeland) tot stand gekom het. Die groep bestaan uit hoofsanger, pianis en kitaarspeler Chris Martin, hoofkitaarspeler Jonny Buckland, baskitaarspeler Guy Berryman, en tromspeler en multi-instrumentalis Will Champion. Onder hulle albums tel A Rush of Blood to the Head (2002), X&Y (2005) en Viva la Vida (2008). Coldplay het al 32,5 miljoen albums verkoop en is bekend vir hul trefferenkelsnitte "Yellow", "The Scientist", "Speed of Sound", "Violet Hill", "Viva la Vida" en die Grammy-bekroonde "Clocks".
Kubusie
Kubusie is 'n nedersetting naby Stutterheim in die Oos-Kaap, Suid-Afrika. Die dorp lê in die Amatholeberge en is bekend vir sy Knysna-Amatole inheemse bosse. Op 5 Mei 1880 is die plek per spoor met die sentra van King William’s Town, Oos-Londen, Keiweg, Cathcart en Queenstown verbind.
Aardverwarming
Aardverwarming, ook genoem globale verwarming, klimaatverwarming, klimaatontwrigting of klimaatkrisis, verwys na die toename in globale temperatuur sedert die pre-industriële tydperk. Die gemiddelde lugtemperatuur van die Aarde se atmosfeer op grondvlak was van 2011 tot 2020 sowat 1,09 °C (0,95–1,20 °C) hoër as in die tydperk van 1850 tot 1900. Hierdie verwarming gaan gepaard met globale klimaatsveranderinge, soos veranderinge in reënvalpatrone en verwoestyning.
Opgemerkte temperatuurveranderinge
Natuurlike skommelinge in temperature kan agtergrondverwarming versterk of masker Die moontlike vertraagde opwarming tussen 2000 en 2012 is 'n voorbeeld hiervan. Hierdie vertraging was egter nie net te wyte aan interne skommelinge nie, maar ook aan verminderde eksterne forsering. Hierdie tydperk is gekenmerk deur minder sonstraling en verhoogde vulkaniese aktiwiteit. Deeltjies wat deur vulkaniese uitbarstings vrygestel word, blokkeer sonlig.
Roet en deeltjies
Nog 'n antropogeniese faktor wat die klimaat beïnvloed, is die vrystelling van aërosols. Dit is kolloïdale deeltjies van vaste stof of vloeistof in die lug. Net hierdie deeltjies het 'n verkoelende effek as gevolg van verhoogde refleksie in die atmosfeer. Deeltjies en roet is voorbeelde van aërosols wat deur mense vrygestel word. Aërosols het 'n direkte en indirekte effek op die klimaat. As gevolg van hul reflektiewe eienskappe verhoog hulle die atmosfeer se vermoë om straling te weerkaats, bekend as albedo. Dit lei tot verkoeling. Daarbenewens is sommige aërosols kondensasiekerne, soos sulfate, en veroorsaak verhoogde wolkvorming wat ook langer kan aanhou. Die onsekerheid oor beide effekte is aansienlik soos ook gesien kan word in die stralingsforseringsgrafiek. As gevolg van die kort lewensduur van aërosols in die atmosfeer is aërosols nie homogeen in die atmosfeer versprei nie: daar is groot plaaslike verskille.
Klimaatmodelle
Die grootste onsekerheid in klimaatmodellering is wolkbedekkingsdinamika, wat grootliks verantwoordelik is vir die groot verspreiding in uitkomste tussen modelle. Ander areas vir verbetering is die simulasie van die watersiklus en die langtermyn koolstofsiklus.
Ontwikkeling van die wetenskap
In die vroeë tagtigs was dit maklik om met Nierenberg se sienings te simpatiseer. Aardverwarming was steeds net 'n voorspelling en die wetenskap daaragter steeds in sy kinderskoene. Bewyse uit die geskiedenis het ook daarop gedui dat klimaatsverandering nie noodsaaklik kommerwekkend hoef te wees nie. Klimaatsverandering is per slot van rekening iets wat natuurlik plaasvind en die mensdom het nog altyd daarmee moes saamlewe.
Spoed waarteen aardverwarming plaasvind
Een van die redenasies van die skeptici is dat enige moontlike aardverwarming uiters stadig sal plaasvind, sodat die mensdom meer as genoeg tyd sal hê om daarby aan te pas.
Rune-alfabet
Historiese gebruik
Die runes is onder die Germaanse stamme in die vroeë middeleeue gebruik vir inskrifte in steen of metaal. In Skandinawië was dit nog tot onlangs in gebruik gewees.
Aardverwarming
Klimaatsverandering is nie sorgwekkend nie
Hansen het sy bevindings met die volgende woorde opgesom.
Aardverwarmingskeptici se teenaanval
In die vroeë negentigerjare het dit gelyk asof die argumente teen aardverwarming bygelê is. Wetenskaplikes het gewys dat die aarde besig is om te verwarm as gevolg van stikstof en ander kweekhuisgasse, wat deur menslike aktiwiteite vrygestel is. Indien die mensdom nie daarin sou slaag om hierdie verwarming stop te sit nie, sou 'n klimaatkrisis die planeet in die gesig staar.
Dion Fortune
Een van haar kernbydraes was om die kabbala te verbind aan Westerse mistieke tradisie. Sy was die stigter van: "Die Gemeenskap van innerlike lig". Volgens die boek "The Magical Battle of Britain" het Dion en ander okkultiste deur middel van towerkrag deelgeneem aan die Tweede Wêreldoorlog.
Martinair
Passasiersvervoer
Martinair het ongeveer 3 miljoen passasiers per jaar, na ongeveer 50 bestemmings wêreldwyd, vervoer. In Europa was dit hoofsaaklik vakansievlugte na die gebiede rondom die Middellandse See. Martinair staak dit in November 2007 en vlieg daarna slegs passasiers na ver bestemmings in Noord-Amerika (Florida), Sentraal-Amerika (Meksiko) en die Karibiese gebied (onder andere die Dominikaanse Republiek, Kuba en die Nederlandse Antille). Hierdie dienste is ook op 27 Oktober 2008 gestaak en op 31 Oktober 2011 het die laaste Martinair passasiersvlug op Schiphol geland.
Rook en oker
Geskiedenis
Rook en oker word in 1963 gepubliseer. Ná 'n gunstige resensie van Jan Rabie in die Cape Times word 700 eksemplare van die bundel spoedig verkoop.
FHM
FHM is 'n internasionale tydskrif wat maandeliks gepubliseer word. Die afkorting FHM staan vir For Him Magazine. Die Suid-Afrikaanse uitgawe van FHM word deur Uppercase Media uitgegee.
Die tydskrif se teikenmark is mans tussen 18 en 30 jaar. Hulle publiseer hoofsaaklik artikels oor:
Toekoms van die Aarde
Die biologiese en geologiese toekoms van die Aarde kan min of meer bepaal word deur die uitwerking van verskeie langtermyninvloede te voorspel. Dit sluit in chemiese veranderings op die Aarde se oppervlak, die afkoeling van die Aarde se kern, swaartekragwisselwerkings met ander voorwerpe in die Sonnestelsel en die toenemende ligsterkte van die Son. ’n Onsekere faktor in hierdie berekenings is die voortdurende uitwerking van tegnologie wat deur die mens geskep is soos geo-ingenieurswese, wat groot veranderings aan die planeet kan meebring. Die huidige uitwissing van plante en diere word deur tegnologie veroorsaak en die uitwerking daarvan kan tot vyf miljoen jaar duur. Tegnologie kan ook tot die uitsterwing van die mens lei en veroorsaak dat die Aarde terugkeer na ’n stadiger pas van evolusie wat net deur langtermyn- natuurlike prosesse geraak sal word.
Die mees waarskynlike lot van die Aarde sal uiteindelik wees dat dit oor sowat 7,5 miljard jaar deur die Son verslind sal word nadat die Son sy rooireusfase betree en tot verby die planeet se wentelbaan uitgesit het.
Wentelbaan en rotasie
Die swaartekragversteurings van die ander planete in die Sonnestelsel kan die wentelbaan van die Aarde en die oriëntasie van sy draai-as beïnvloed. Dit kan ’n uitwerking hê op die planeet se klimaat.
Kontinentverskuiwings
Op lang termyn het plaattektoniek kontinentverskuiwings tot gevolg. Dit word deur twee faktore veroorsaak: die energieopwekking in die planeet en die aanwesigheid van ’n hidrosfeer. As een van hulle verlore gaan, sal die kontinentale verskuiwing ophou.
Rooireusfase
Voor dit gebeur, sal die Aarde die grootste deel van sy atmosfeer verloor en sy oppervlak sal bestaan uit ’n oseaan van magma met drywende kontinente van metale en metaaloksiede asook berge van vuurvaste stowwe. Sy oppervlaktemperatuur sal tot 2 130 °C styg. Intussen sal die Maan se wentelbaan ook kleiner word. Getykragte sal die Maan opbreek en ’n ringstelsel om die Aarde laat vorm. Eindelik sal die brokstukke met die Aarde bots.
Napoleon Whiting
Napoleon Whiting (21 September 1910 – 22 Oktober 1984) was 'n Amerikaanse akteur. Hy was bekend vir sy rolle in die rolprente Giant (1956) en Every Girl Should Have One (1978), en in die televisiereekse The Jack Benny Program (1950) en The Big Valley (1965).
Droogdok
Drywende droogdok
'n Drywende droogdok is 'n gespesialiseerde skip met 'n U-vormige romp, wat gebruik word vir die herwinning, onderhoud of herstelwerk wat aan skepe of bote verrig moet word.
Glentana
Sien die Doks van Glentana.
Edward Fielding
Edward Fielding (19 Maart 1875 – 10 Januarie 1945) was 'n Amerikaanse akteur. Hy was bekend vir sy rolle in die rolprente Sherlock Holmes (1916), Rebecca (1940), The Pride of the Yankees (1942), en Belle of the Yukon (1944).
Nagtegaaleilande
Die Nagtegaaleilande is 'n groep van drie eilande in die Suid-Atlantiese Oseaan, deel van die Tristan da Cunha gebied. Dit bestaan uit Nagtegaaleiland, Middeleiland en Stoltenhoffeiland. Die eilande word deur die Verenigde Koninkryk bestuur as deel van die Britse oorsese gebied Sint Helena, Ascension en Tristan da Cunha. Die Nagtegaaleilande is onbewoon.
Omoesati
Omoesati het ongeveer 230 000 inwoners (sowat 10% van Namibië se bevolking), en deel Owamboland se tipiese hoë bevolkingsdigtheid. Die naam "Omoesati" beteken "mopanie" synde die oorheersende boom in die streek.
Die Omoesati-streek is die tuiste van Sam Nujoma, die eerste President van Namibië.
Staraja Ladoga
Ladoga was in die 8ste en 9de eeu ’n vooruitstrewende handelspos. Die veelvolkige nedersetting is oorheers deur Skandinawiërs wat die "Roes" genoem is, en daarom word dit soms Rusland se eerste hoofstad genoem.
Protagoras
Verbranding van boeke
Volgens Diogenes Laërtios, het die gemelde uitgesproke agnostiese standpunt van Protagoras weersin ontlok, sodat die Atheners hom uit die stad verdryf het, en alle kopieë van die boek in die markplein versamel en verbrand het; dit word ook deur Cicero vermeld. Nietemin betwyfel die klassikus John Burnet hierdie verslag, aangesien Diogenes Laërtios sowel as Cicero honderde jare later geskryf het en geen sodanige vervolging van Protagoras deur sy tydgenote gemeld word nie, terwyl hulle wel ekstensief na hierdie filosoof verwys. Burnet merk op dat selfs indien sekere kopieë van Protagoras se boeke verbrand is, genoeg daarvan oorleef het dat dit in die volgende eeu bekend was en bespreek is.
Sid Vicious
Sid Vicious (gebore Simon John Ritchie, 10 Mei 1957 – 2 Februarie 1979) was 'n Britse baskitaarspeler en sanger. Hy is bekend as die lid van die punk musiekgroep Sex Pistols, wat Glen Matlock vervang het op baskitaar.
Andrew Murray
Hy verhuis ná enkele jare in Kaapstad in 1871 na die Bolandse dorp Wellington, waar hy steeds 'n leidende rol in kerksake speel as leraar van die NG gemeente Wellington, onder meer as moderator, en steun verleen aan die stigting van die destydse Hugenote-seminarie en talle ander onderwysinstellings, regstreeks of onregstreeks.
Oorsese opleiding
Tydens hul verblyf in Aberdeen het die Vrye Kerk van Skotland in 1843 ontstaan toe ruim ’n derde van die Skotse staatskerk afgeskei het. Thomas Chalmers, R.M. McCheyne en veral die opwekkingsprediker W.C. Burns (wat in 1847 sendeling in China geword het), het 'n leidende aandeel aan die afskeiding gehad, en Burns in besonder wat ’n tydjie saam met hulle gehuisves is, het ’n groot invloed op die jong seuns uitgeoefen.
Eers aan die plaaslike Grammar School en daarna aan die Marischal College het die broers vlytig studeer en veral baie aandag aan Latyn gegee, aangesien albei reeds besluit het om hul lewe aan die evangeliebediening te wy. Ná sewe jaar van getroue studie het hulle saam die M.A.-graad behaal en in Junie 1845 vertrek na Utrecht, Nederland, met die oog op bestudering van die Hollandse taal sowel as teologiese studie. Hul vader, puriteins van lewenspraktyk soos hy was, en van teologiese standpunt streng konserwatief, het dit nodig geag om sy twee seuns te waarsku, nie net teen die gebruik van jenewer en tabak nie, maar ook teen die vrysinnige teologiese denkbeelde wat destyds aan Nederlandse universiteite algemeen was. Hy het hulle aangeraai om hul vriende liewer op tee en koffie te onthaal en by alle ander boeke wat aanbeveel word, seker te wees dat hulle die studie van die Heilige Skrif nie verwaarloos nie. Eerw. Andries Dreyer skryf die jong Andrew het in Utrecht "terstond gewild geword, 'n ruim vriendekring gehad en met buitengewone erns studeer".
Tristan da Cunha
Geskiedenis
In 1867 besoek Prins Alfred, Hertog van Edinburgh, tweede seun van Koningin Victoria die eiland. Die hoofnedersetting, Edinburgh of the Seven Seas is ter ere van sy besoek gedoop. 'n Tweede Hertog van Edinburgh, die eggenoot van Koningin Elizabeth II, het die eiland in 1957 besoek as deel van 'n wêreldtoer aanboord die koninklike jag Britannia.
Wegkruipertjie
Wegkruipertjie is 'n speletjie waar iemand wegkruip en die ander na die persoon soek.
Andrew Murray
Terug in Suid-Afrika
Ná elf jaar in die buiteland het die broers die eerste Sondag op hul tuisdorp hul vader se kansel gevul. Die voormiddag was dit die ouer broer met sy helder denkkrag; die aand die jonger broer met sy erns en hartstog wat die stoutste verwagtings van die gemeente op Graaff-Reinet oortref, volgens prof. G.B.A. Gerdener.
Harry Van Gorkum
Harry Van Gorkum is 'n Britse akteur en skrywer. Hy is bekend vir sy rolle in die rolprente Batman & Robin (1997), Agent Cody Banks (2003), Tears of the Sun (2003), en The Mortal Instruments: City of Bones (2013).
Tristan da Cunha
Politiek en reg
Die Administrateur tree op as hoof van die plaaslike regering, en neem advies van die Eilandraad (Engels: Island Council) wat bestaan uit 8 verkose en 3 aangestelde lede.
Jantina Böeseken
In die Vrystaat
Reeds in Pretoria het Jantina haar deel vir die Afrikaanse volk begin doen toe sy ’n jongedogtersvereniging stig wat onder meer ’n verkoping vir Christelik-nasionale onderwys (CNO) gehou het. Terwyl haar man bankbestuurder op Bloemfontein was, het sy en hy hul volle kragte gegee aan die opbou van die volk wat hulle liefgehad het. Veral het sy haar beywer vir maatskaplike werk. As lid van die Oranje-Vrouevereniging (OVV) en later as presidente en sekretaresse van die hoofbestuur het sy haar toegespits op die herstel van armblankes se selfrespek deur die oprigting van ’n washuis waar die moeders onder behoorlike omstandighede kon werk, die oprigting van ’n crèche waarin die kinders versorg is terwyl die moeders gewerk het, die versorging van oues van dae op Brandfort, die opleiding in Christelike skole waar ook praktiese vakke soos houtwerk, tik en boekhouding aangebied is, byvoorbeeld aan die ou voorbereidende Tegniese Skool, Bloemfontein, en die handhawing van die Afrikaanse taal. Destyds, toe die Vrystaatse hoofstad nog grotendeels Engels was, was Jantina Böeseken-de Cock se bydrae in laasgenoemde opsig baanbrekerswerk.
Tristan da Cunha
Ekonomie
Toerisme is beperk as gevolg van die afgeleë ligging van die eilande. Sommige toerskepe doen by die eilande aan maar baie laat nie hulle passsiers aan wal kom nie.
Demografie
Die eilandbevolking is ongeveer 300. Die hoofnedersetting is Edinburgh of the Seven Seas (plaaslik bekend as "The Settlement"). Die hoofgodsdiens is Christendom, met Anglikaanse en Rooms-Katolieke denominasies. Daar is voorkoms van gesondheidsprobleme as gevolg van endogamie (ondertrouery), insluitend asma en gloukoom, hoofsaaklik weens die onvermydelike huwelike tussen verlangs verwante paartjies.
Andrew Murray
Opwekkingsprediker
In die namiddag van sy lewe is twee eredoktorate aan ds. Murray toegeken: een in die godgeleerdheid (Aberdeen, 1898) en die ander in die lettere (Universiteit van die Kaap die Goeie Hoop, 1907), maar die titel wat sy wesenskenmerke die beste aangedui het, was VDM, bedienaar van die goddelike Woord.
Kerklike staatsman
Gepaard met sy Engelse oriëntering, internasionale uitkyk en ekumeniese gees, was ds. Murray ook 'n oortuigde Gereformeerde, 'n hooggeëerde leidsman in die NG Kerk wat die belange van die Afrikanervolk op die hart gedra het. Sy ernstige en roerende beroep op die Britse volk in 1899, vlak voor die uitbreek van die Tweede Anglo-Boereoorlog om die Boererepublieke die vryheid te gun wat vir hulle iets ewe heilig is as vir die Britse nasie, het getuig van sy volksgevoel. Hoewel hy in 1900 na die Ekumeniese sendingkonferensie in New York as spreker genooi is, het hy dit van die hand gewys om liewer sy mense nie te verlaat nie. Hy het immers reeds in 1881 geskryf: “Die ontwikkeling van 'n kragtige nasionale lewe in ons halfsluimerende (Afrikaanse) bevolking sal 'n sterker stam bied waarop die Christelike lewe ingeënt kan word.”
Lys van Messier-voorwerpe
Die Messier-voorwerpe is ’n lys van 103 sterrekundige voorwerpe wat aanvanklik in 1771 saamgestel is deur die Franse sterrekundige Charles Messier en later met nog sewe voorwerpe uitgebrei is deur ander sterrekundiges, tot met M110 in 1967. Omdat hy na komete gesoek het, het hy ’n lys van nie-komete saam met sy kollega Pierre Méchain saamgestel om sy werk te vergemaklik. Dit is bekend as die Messier-katalogus. Die voorwerpe op die lys is vandag nog onder hul Messier-nommers bekend.
Andrew Murray
Skrywer
Van al die skrywers wat op ds. Murray invloed uitgeoefen het, was die agtiende-eeuse Engelse mistikus William Law, die vernaamste. Law se werke wat in 1762 in Londen in nege dele verskyn het, was op ds. Murray se rak, en hy het nie minder as ses boekdele die lig laat sien nie met uittreksels van Law. Hy het Law beskou as “een van die kragtigste en mees besielende skrywers oor die Christelike lewe met wie ek ooit in aanraking gekom het”. Sy verdieping in die mistiek het hy in die eerste plek toegeskryf aan die Duitse teoloog J.T. Beck, maar ook die Middeleeuse Jan van Ruusbroec, madame Guyon, graaf Zinzendorf en ander Duitse Piëtiste het hom beïnvloed; 'n lewensbeskrywing van Zinzendorf wat ds. Murray wou skryf, het in die pen gebly.
Sitrus
Citrus (of Sitrus) is 'n genus van bedeksadige bome en struike in die Rutaceae familie. Plante in die genus produseer sitrus vrugte, insluitend belangrike gewasse soos lemoene, suurlemoene, pomelos, en lemmetjies.
Astrachan-kremlin
Sedert 2009 is daar pogings om die kremlin te laat verklaar as ’n Unesco-wêrelderfenisgebied.
Antonius van Egipte
Sy biografie deur Atanasius van Alexandrië het gehelp om die idee van die Christelike kloosterwese te versprei, veral in Wes-Europa danksy die vertalings daarvan in Latyn. Hy word dikwels verkeerdelik beskou as die eerste Christelike monnik, maar soos sy biografie en ander geskrifte dit duidelik stel, was daar voor hom ander askete. Antonius het egter eerste in die wildernis gaan woon (omstreeks 270 n.C.) – ’n feit wat blykbaar tot sy bekendheid bygedra het. Verhale van hoe Antonius tydens sy verblyf in die woestyn bonatuurlike versoekings weerstaan het, het gelei tot die dikwels herhaalde tema van "die versoeking van sint Antonius" in die Westerse kuns en letterkunde.
Wasige stringpassing
Probleemformulering en algoritmes
'n Brutekragbenadering sal behels om die redigeerafstand na P te bereken vir alle substringe van T en dan die substring te kies met die minimumafstand. Dié algoritme sal egter 'n looptyd hê van O(n3m).
Bleek soldaat
Die bleek soldaat (Myripristis botche) is 'n vis wat in die westelike Stille Oseaan en wydverspreid in die Indiese Oseaan voorkom, ook aan die ooskus van Afrika tot by die suide van KwaZulu-Natal. In Engels staan die vis bekend as die Pale soldier.
Kobus van Zyl
Jeugverhale
Van Zyl het ook die jeugverhale Die voëls kies 'n koning en Jannie de Dobbelaar geskryf. Laasgenoemde is ’n volksvertelling wat hy van Willem Jansen gehoor en neergepen het.
Glenn Ford
Verhoog en rolprente
Van sy ander prente sluit in Texas (1941), The Desperadoes  (1943), The Man from Colorado  (1948), Lust for Gold  (1949), The Redhead and the Cowboy  (1951), The Man from the Alamo (1953), The Violent Men (1955), Jubal (1956), The Fastest Gun Alive (1956), 3:10 to Yuma (1957), Cowboy (1958), The Sheepman (1958), Cimarrón (1960), A Time for Killing (1967), The Last Challenge  (1967), Day of the Evil Gun (1968) en Heaven with a Gun (1969).
Drie (sport)
Strafdrie
As 'n rugbyskeidsregter glo dat 'n definitiewe drie verhoed is deur die doelbewuste oortreding deur die teenstanders om dit te verhoed, kan hy 'n strafdrie toeken aan die aanvallende span. Strafdrieë word altyd onder die pale toegeken ongeag van waar die oortreding op die veld plaasgevind word. Die standaard wat deur die skeidsregter toegepas word is dat 'n drie "waarskynlik" gedruk sou word. Die skeidsregter hoef nie seker te wees dat 'n drie wel gedruk sou word nie.
Abell 2218
Gravitasielens
Abell 2218 is as ’n gravitasielens gebruik om een van die verste voorwerpe in die heelal te ontdek. Dié sterrestelsel is sowat 13 miljard jaar oud en word van die Aarde af gesien soos dit omtrent 750 miljoen jaar ná die Groot Knal gelyk het.
Oos-Kaapse reusebroodboom
Die Oos-Kaapse reusebroodboom (Encephalartos altensteinii) is endemies aan Suid-Afrika en kom hoofsaaklik langs die kus vanaf Gqeberha ooswaarts tot aan die Wildekus voor. Dit kan ook moontlik in KwaZulu-Natal aangetref word.
Fushun
Fushun (Chinees: 抚顺) is 'n stad in die Chinese provinsie Liaoning met 'n bevolking van 2 138 090 in 2010.
Die stad is in die noordooste van China naby die kus van die Golf van Bohai, noordoos van Beijing en Tianjin geleë. Fushun grens in die weste aan Shenyang en in die suide aan Noord-Korea. Die stad was tot 1905 deur Rusland en van 1905 tot 1945 deur Japan beset.
Gougheiland
Die gemiddelde jaarlikse temperatuur van Gough-eiland is gevolglik hoër as die van Marion-eiland. Die reënval op Gough-eiland wissel van ongeveer 2 500 tot 3 500 mm per jaar. Dit is dus nog hoër as op Marion-eiland. Die temperatuur by seevlak wissel tussen 2 °C en 22 °C deur die jaar, maar van wee die invloed van die see kom drastiese temperatuurwisselings nie voor nie.
Fauna
Gough en Inaccessible is 'n beskermde wildreservaat, wat deur UNESCO as 'n Wêrelderfenisgebied benoem is. Dit is al as een van die mins versteurde ekostelsels van sy soort beskryf en as een van die beste skuilings vir seevoëls tydens broeityd in die Atlantiese Oseaan.
In besonder huisves dit byna die hele wêreldbevolking van die Tristangrootalbatros (Diomedea dabbenena), die Atlantiese stormvoël (Pterodroma incerta) en die Goughstreepkoppie (Rowettia goughensis). Laasgenoemde is endemies aan die eiland. RSPB-omgewingsbewaarders het onlangs aggressiewe groepe van ongewoon groot en gewelddadige mensingevoerde huismuise (Mus musculus) aangemeld wat probleme inhou vir die Albatros-broeiplekke en groot groepe jong voëls aanval.
Geskiedenis
Omdat die kaarttekenaars Engels was, het hulle die eiland Gough-eiland genoem. In die 18e en 19e eeu het baie Amerikaanse en Europese robbejagters onder die robbe gejag, totdat die robbevolking in 1888 byna uitgeroei was. 'n Jagter met die naam van Comer het in daardie en in die volgende jaar net 311 robbe kon jag. Comer was een van die min jagters wat 'n belangstelling in die natuur gehad het en hy het die eerste biologiese gegewens oor die eiland nagelaat. Verskeie ekspedisies het die eiland later aangedoen, maar min verdere gegewens is versamel.
Chamonix-Mont-Blanc
Chamonix-Mont-Blanc is 'n gewilde toeristebestemming, en die Chamonixvallei lok in die somer meer as 100 000 en in die besige skiseisoen gedurende die winter dikwels meer as 60 000 besoekers per dag. Die jaarlikse aantal toeriste bereik sowat vyf miljoen. Die dorp het 'n lang tradisie as skioord en spog met eersterangse wintersportfasiliteite.
Aiguille du Midi
Die panorama
Danksy die ligging teenoor die Mont Blanc en bo-oor die Vallée Blanche bied die Aiguille du Midi 'n pragtige uitsig oor die belangrikste berge met 'n hoogte van meer as 4 000 meter in Frankryk, Switserland en Italië, waaronder die Cervin, die Mont Rose, die Aiguilles de Chamonix, die Grandes Jorasses (4 208 meter), L'Aiguille Verte en die Drus, die Dôme du Goûter en natuurlik die Mont Blanc (4 810 meter).
Chamonix-Mont-Blanc
Geskiedenis
In die 12de eeu het die monnike hulle in Chamonix gevestig en die priory op die perseel van die huidige Maison de la Montagne gestig. Nog in dieselfde eeu is die eerste kerk gebou. Die vroegste munisipale wetgewing (franchise) dateer van 1292. Die monnike het die Chamonixvallei eeue lank geadministreer, alhoewel die Chamoniards se onafhanklikheidsstrewe dit baie moeilik gemaak en tot 'n aantal rebellies gelei het. As gevolg van 'n langdurige koueperiode ('n sogenaamde klein ystydperk) is enkele gehugte in die gebied in die 17de en 18de eeu deur hul bewoners ontruim.
Besienswaardighede
Die spoorweglyn het 'n spoorwydte van 1 meter en loop oor 'n lengte van 5,1 kilometer. Dit maak gebruik van die Strub-draaistel om 'n hoogteverskil van 871 meter te bowe te kom. Die treinspoor is in 1953 geëlektrifiseer en beskik oor ses elektriese treinwaens en drie diesellokomotiewe. Die treine ry teen 'n spoed van tussen 14 en 20 kilometer per uur en die rit duur sowat 20 minute. Die spoorweg word deur die Compagnie du Mont-Blanc beheer, net soos die Mont Blanc-tremspoor en baie skihysers in die Mont Blanc-gebied.
Ekistika
Scope
In terms of outdoor recreation, the term ekistic relationship is used to describe one's relationship with the natural world and how they view the resources with in it.
Ekistiese eenhede
Doxiadis het geglo dat die gevolgtrekking van biologiese en sosiale ervaring duidelik was: om chaos te vermy moet ons ons lewenstelsels in hiërargiese vlakke van Antropos (inrividueel) na Ekumenopool (globale stad) organiseer wat deur menselike nedersettings verteenwoordig word. Hy het gevolglik ’n algemene hiërargiese skaal met vyftien vlakke van ekistiese eenhede geformuleer:
Publications
International Journal of Ekistics and the New Habitat: the problems and science of human settlements, 1957 to 2006 (paper editions): 2007-2018, occasional scholarly books were published on Ekistics such as "Dangerous ideas in Planning" 2015. As of 2019, the new revised online journal formed its esteemed international Editorial Advisory Board and both updated the formal name of the journal to above, and began calling for papers on special issues, such as for a special issue on Turkey, and Urbanism.
Ekistics and the United Nations "Habitat"
The formation of the World Society for Ekistics (WSE) represented a global inclusive concern for how the sum of human settlements were developing world wide. This concern covered how well settlements provided for human and ecological amenity, and how their structures and systems are impacting on the planet. The study of settlements from an Ekistic theory perspective includes how they have been transitioning with the emergence of high technology smart systems (eg. Smart Cities, Smart Citizens), and their impact on climate. This global knowledge base of researchers and practitioners, have been valued by the United Nations in their global agenda on Habitat.
Konica Minolta Maxxum 5D
Die kamera het 'n sensor-verskuiwende beeldstabiliseringsfunksie by die Konica Minolta Maxxum 7D geërf.
Piet Uys (Rugbyspeler)
Pieter de Waal Uys (10 Desember 1937 - 12 Desember 2009), bekend as Piet Uys, was 'n Springbokrugbyspeler en het as skrumskakel gespeel. Hy het in twaalf toetse vir die Springbokke gespeel en maak sy toetsdebuut op 3 Desember 1960 teen Wallis in Cardiff. Hy het sy provinsiale rugby vir Noord-Transvaal gespeel.
Ciabatta
Tipiese kenmerke van Ciabatta is die stewige kors en opgepofte tekstuur. Tradisionele Ciabatta het 'n sterk aroma aangesien bakkers die deeg tot drie ure in 'n koel plek laat rus - in teenstelling met industrieel vervaardigde Ciabatta. Klaargebakte Ciabatta-brood word in 'n groot verskeidenheid variante aangebied wat onder meer met okkerneute, gedroogde tamaties, pepperoni, olywe, kruie soos oregano en tiemie en ander speserye gegeur word.
Changde
Changde (Chinees: 常德) is 'n stad in die Chinese provinsie Hunan met 'n bevolking van 5 717 218 in 2010. Die stad is in die suidooste van China aan die Yangtze, suidwes van Wuhan en noordwes van Changsha geleë.
Modjadjibroodboom
Die broodboom word goed beskerm deur die generasies reënkoninginne wat bygedra het tot die broodboomwoud. Die boom se FSA-nommer is 13.
Angela Barnes
Angela Barnes (gebore 9 November 1976) is 'n Engelse komediant. Sy is bekend vir haar rolle in die televisiereekse Mock the Week (2005), Russell Howard's Good News (2009), Stand Up for the Week (2010), en Edinburgh Comedy Fest Live (2010).
Papoea-Nieu-Guinee
Kolonialisme
Die noordelike deel is Keiser-Wilhelm-Land genoem en as ’n “beskermde gebied” deur ’n groot Duitse koloniale geselskap, die Nieu-Guinee-Kompanjie, beheer. In 1914 het, ná die uitbreek van die Eerste Wêreldoorlog, Australiese troepe Duits-Nieu-Guinee tydens ’n klein militêre veldtog verower en regdeur die oorlog beset. Ná die oorlog, waarin Duitsland en die ander Sentrale Moondhede verslaan is, het die Volkebond Australië gemagtig om dié gebied, wat nou as Gebied Nieu-Guinee bekend gestaan het, as ’n Volkebondmandaat te administreer.
Die suidelike helfte van die land is vanaf 1884 deur die Verenigde Koninkryk as Brits-Nieu-Guinee gekoloniseer. Met die Papoea-Wet van 1905 oorhandig die Verenigde Koninkryk dié gebied aan die nuut gestigte Gemenebes Australië, wat die administrasie oorgeneem het. In 1905 is Brits-Nieu-Guinee na Gebied Papoea hernoem. In teenstelling met die vestiging van ’n Australiese mandaat in die voormalige Duits-Nieu-Guinee het die Volkebond bepaal dat Papoea ’n eksterne gebied van die Australiese Gemenebes sou wees; dit het as ’t ware ’n Britse besitting gebly. Die verskil in hul regstatus het meegebring dat Papoea en Nieu-Guinee tot in 1949 heeltemal aparte administrasies gehad het, en albei is deur Australië beheer. Hierdie voorwaardes het bygedra tot die kompleksiteit van die organisering van die land se regstelsel ná sy onafhanklikheid.
Ekologie
Papoea-Nieu-Guinee behoort aan die Austral-Asiatiese gebied, wat ook Australië, Nieu-Seeland, Oos-Indonesië, en ’n aantal Pasifiese eilandgroepe soos die Salomonseilande en Vanuatu insluit.
Baie van die ander Papoea-Nieu-Guinese eilande, insluitende Nieu-Brittanje, Nieu-Ierland, Bougainville, die Admiraliteitseilande, die Trobriand-eilande en die Louisiade-argipel, was nooit deur ’n landbrug met Nieu-Guinee verbind nie. Vervolgens beskik hulle oor hul eie flora en fauna; byvoorbeeld leef baie van die landsoogdiere en landgebonde voëls wat in Nieu-Guinee en Australië voorkom nie op hierdie eilande nie.
Omgewingskwessies
Volgens ’n nuwe satellietstudie van die streek sal met die huidige spoed van ontbossing volgens skattings teen 2021 meer as die helfte van die Papoea-Nieu-Guinese bosse verdwyn of ernstige skade ondergaan. Omtrent ’n kwart van die Papoea-Nieu-Guinese reënwoude is tussen 1972 en 2002 beskadig of afgekap.
Ekonomie
Die Papoea-Nieu-Guinese regering se langtermyn Visie 2050 en beleidsdokumente met ’n korter termyn, insluitende die 2013-begroting en die 2014-verantwoordelike strategie vir ’n volhoubare ontwikkeling, beklemtoon die noodsaaklikheid van ’n meer diverse ekonomie, gebaseer op volhoubare nywerhede en die vermyding van die Hollandse siekte se gevolge as gevolg van groot ontginning van hulpbronne wat ander bedrywe ondermyn, soos dit al in baie lande met olie- of ander minerale bome voorgekom het, veral in Wes-Afrika, wat ’n groot deel van hul landbousektor, vervaardiging en toerisme ondermyn, gepaardgaande met breë indiensnemingsvooruitsigte. Maatreëls is getref om hierdie effekte te versag, onder meer deur die stigting van ’n soewereine welvaartsfonds, deels om inkomste- en uitgawevloei te stabiliseer, maar baie sal afhang van die gereedheid om daadwerklike hervormings aan te bring vir die effektiewe gebruik van inkomste, die aanpak van ongebreidelde korrupsie en die bemagtiging van huishoudings en ondernemings tot toegang tot markte, dienste en ’n meer lewendige ekonomie met laer koste veral vir klein tot mediumgrootte ondernemings te ontwikkel. ’n Groot projek wat deur die Papoea-Nieu-Guinese afdeling vir gemeenskapsontwikkeling gedoen is, het voorgestel dat ander weë na ’n volhoubare ontwikkeling oorweeg sal moet word.
Godsdiens
Sowat 2 000 Moslems bly in die land. Die meerderheid is Soenniete met ’n klein aantal Ahmadi’s. Nietradisionele Christelike kerke en nie-Christelike godsdienstige groepe is dwarsdeur die land aktief. Die Papoea-Nieu-Guinese Raad van Kerke beweer dat beide Moslems en Konfusiaanse sendelinge baie aktief is. Tradisionele godsdienste is meestal animisties. Party beskik ook oor elemente van voorouerverering, alhoewel veralgemening onderstel word gegewe die uiterste heterogeniteit van Melanesiese samelewings. Algemeen onder die tradisionele stamme is die geloof in masalai, of bose geeste, wat blameer word vir die “vergiftiging” van mense, wat rampe en die dood veroorsaak, en die beoefening van puripuri (towery).
Kultuur
Skulpe dien nie meer as geldeenheid van Papoea-Nieu-Guinee nie, soos dit voorheen in sommige gebiede was — skulpe as ’n geldeenheid is in 1933 afgeskaf. Dié tradisie is egter steeds in sommige plaaslike gebruike lewendig. In sommige kulture sal ’n bruidegom, om ’n bruid te kry, ’n bepaalde aantal mosselskulpe met goue rande as bruidsprys moet saambring. In ander gebiede word die bruidsprys in lengte van skulpgeld, varke, kassoware of kontant betaal. In ander gebiede betaal bruide tradisioneel ’n bruidskat.
Die land beskik oor een Unesco-wêrelderfenisgebied, die Kukmoeras, wat in 2008 gelys is. Die land het tot dusver nog geen elemente op Unesco se Verteenwoordigende lys van die ontasbare kulturele erfenis van die mensdom nie, ondanks die feit dat die land oor een van die grootste verskeidenheid ontasbare kulturele erfeniselemente ter wêreld beskik.
Tantiet
Tantiet is 'n seldsame tantaaloksiedmineraal met formule Ta2O5. Tantiet vorm deursigtig mikroskopiese kleurlose trikliene – pedale kristalle met 'n diamantglans. Dit het 'n Mohs-hardheid van 7 en 'n hoë relatiewe digtheid van 8.45. Chemiese ontledings toon geringe insluiting (1.3%) niobiumoksied. Dit is die eerste keer in 1983 beskryf vir 'n voorkoms in 'n pegmatiet in die Kola-skiereiland, Rusland. Dit is ook gerapporteer in 'n pegmatiet-kompleks in Florence County, Wisconsin. Geassosieerde mineraal-spesies sluit in elbaïet, lepidoliet, spodumeen, kolumbiet-tantaliet, wodginiet en microliet.
Izborsk
Geskiedenis
Hoewel Iwan die fort redelik maklik weer teruggeneem het, was hy oortuig daarvan dat die verraad en sameswering veel wyer gestrek het. Die feit dat Nowgorod so na aan Izborsk was, het hom dié stad laat wantrou. Dit en ander faktore het meegebring dat hy Nowgorod in 1570 laat plunder en duisende inwoners laat vermoor het.
Heemraad
Pligte van die heemrade
Die distrikte in die platteland is tydens die VOC-tydperk, die eerste Britse besetting, die Bataafse bewind en die eerste jare na die permanente Britse oorname van die Kaapkolonie bestuur deur 'n kommissie bestaande uit die landdros as voorsitter en heemrade. Deur die jare heen het die magte en pligte van die liggaam veranderinge ondergaan. Tydens die Bataafse periode het De Mist die pligte aansienlik vermeerder en duidelik omskryf. Die raad het op vasgestelde tye in die dorp vergader en die bywoning daarvan deur die heemrade was verpligtend. 'n Heemraad is nie vergoed vir enige van sy dienste nie. Sy vernaamste taak was om leiding te gee in sy gemeenskap, te waak oor die geestelike en materiële welsyn van die burgers, as skakel te dien tussen die publiek en die sentrale regering, die besluite van die regering in Kaapstad aan die inwoners van sy wyk bekend maak en om toe te sien dat daar geen onreg teenoor die gekleurdes en slawe gepleeg word nie.
Raad van landdros en heemrade
Die heemrade was verantwoordelik vir die toeken van nuwe plase en die invorder van die huur. Daarmee saam het gekom die vooruitbeplanning van die landbou en die bevordering van nuwe boerderymetodes. So moes hulle byvoorbeeld die boer met wolskape aanmoedig. Heemrade het gesorg vir die beplanning, bou en onderhoud van paaie, ponte, brûe en tolhuise en die insamel van die tolgeld. In sy gebied moes hy aandag gee aan leislote en waterbeurte. Vir alle openbare projekte kon die heemraad die burgers verplig om arbeiders, slawe, perde en ossewaens te verskaf. Daarvoor moes die heemraad 'n plaaslike belasting hef en administreer. In elke wyk het die heemraad 'n veldkornet (veldwagmeester) gehad om hom by te staan. Offisiere (veldkorporaal, veldkommandant) is aangestel om 'n militêre organisasie op die been te bring. Weens die ekstensiewe veeboerdery het verskeie boere wederregtelik die grense van die kolonie oorgesteek op soek na nuwe weiveld. Om dit teen te gaan het die heemraad baie moeite gekos. Onder die vele ander sake wat op die agendas van die raad verskyn het, was o.a die uitroei van ongedierte, die instandhouding van die posdiens, die waardevermindering van die riksdaalder en die onderwys.
Fort Hill
Hierdie fort by King William's Town is in 1835 as militêre hoofkwartier gebou na die proklamering van die Provinsie van Koningin Adelaide. Gedurende die Sesde Grensoorlog (die Oorlog van Hintsa, 1834-36) was dit die voorraaddepot vir die 10 forte in die nuwe provinsie. Op 28 Julie 1836 is die provinsie opgehef, Fort Hill ontruim en die kanonne na Fort Willshire geneem. Tydens die Oorlog van die Byl (die Sewende Grensoorlog, 1846-47) was King William's Town weer die sentrum van militêre bedrywighede en is Fort Hill weer beset, uitgebrei en versterk.
Airbus A300
Nege Airbus A300- vliegtuie is deur die Suid-Afrikaanse Lugdiens gebruik tussen 1976 en 2001.
Herfs
In die herfs begin bladwisselende plante se blare verkleur en word dit afgegooi. Diere wat in die winter hiberneer begin al hoe meer voedsel inneem om hul liggame met die oorwinteringsproses te help. Voëls begin meer en meer in groepe byeenkom en migreer in groot swerms na warmer dele van die wêreld.
Lemur
Lemurs is ’n superfamilie of klade van strepsirrhini-primate wat endemies is op Madagaskar. Die woord "lemur" is afgelei van die term lemures ("geeste") uit die Romeinse mitologie en is die eerste keer gebruik om slanke lori's te beskryf vanweë hul nagtelike gewoontes en stadige pas. Dit is later gebruik vir die halfape van Madagaskar.
Beskrywing
Lemurs wissel in gewig van 30 g tot 9 kg, maar hulle deel baie algemene, basale kenmerke soos uiteenlopende tone en vingers en naels in plaas van kloue (in die meeste spesies). Die verhouding tussen hul brein en liggaam is klein. Hulle is sosiale diere en kommunikeer deur middel van reuke en geluide, eerder as met visuele tekens. Baie van die lemur se aanpassings is vanweë Madagaskar se hoogs seisoenale omgewing. Hul kan geneig wees tot seisoenale paringsgewoontes, hibernasie en vroulike sosiale oorheersing. Die meeste lemurs eet ’n verskeidenheid vrugte en blare, terwyl ander spesialiseer.
Olympus C-150
Die Olympus C-150 (ook bekend as D-390) is 'n intreevlak digitale kamera van Olympus.
Afrika Christen Demokratiese Party
Die Afrika Christen Demokratiese Party (ACDP) is 'n politieke party in Suid-Afrika en vorm deel van die Internasionale Christen Demokratiese Politieke familie. Die party is gestig op 9 Desember 1993 en verklaar dat hulle die "Bybelgelowige Christene" en "diegene wat hoë ag slaan op morele waardes" verteenwoordig.
Podocarpaceae
Spesies
'n Nie-Suid-Afrikaanse spesie:
Mosambiek
Portugese koloniale periode tussen tussen 1498 en 1885
Toe die Portugese seevaarder Vasco da Gama Mosambiek in 1498 op pad na Indië bereik het, was daar reeds 'n aantal Arabiese handelsposte langs die kus en op die eilande gevestig, wat eeue lank ook slawehandel bedryf het. Vanaf 1505 het die Portugese begin om die gebied geleidelik te koloniseer. Portugese handelsposte en forte het as basisse vir handelskepe gedien wat langs die nuwe seeroete op pad na die Verre Ooste geseil het. Later het handelaars en delwers op soek na negerslawe en goud ook die binneland van Mosambiek deurdring.
Portugese koloniale bewind vanaf 1885
Tot en met 1942 het die Portugese owerheid sekere regte, bevoegdhede en verantwoordelikhede oorgedra aan privaatondernemings. Teen die vroeë 20ste eeu was die administrasie van groot dele van Mosambiek reeds in die hande van groot privaatmaatskappye, soos byvoorbeeld die Mosambiekse Kompanjie, die Zambezi-Kompanjie en die Nyassa-Kompanjie. Hulle is oorwegend deur Britte beheer en gefinansieer, wat ook die spoorweglyne na die buurlande gebou en die myne en plantasies van die nabygeleë Britse kolonies en Suid-Afrika van swakbetaalde Swart werkers – en dikwels ook Swart dwangarbeiders – voorsien het.
Caloocan
Caloocan (Cebuano: Dakbayan sa Caloocan, Tagalog: Lungsod ng Kalookan) is ná Manila en Quezon Stad die derde grootste stad van die Filippyne. Die stad het 'n bevolking van 1 489 040 met 249 567 huishoudings in 2010 gehad en het 'n oppervlakte van 53,33 km².
Mosambiek
Burgeroorlog
In die volgende sestien jaar is Mosambiek deur 'n burgeroorlog tussen die FRELIMO, wat deur die Sowjetunie en ander Oosbloklande ondersteun is, en die pro-Westerse weerstandsbeweging RENAMO verwoes, wat meer as 900 000 menselewens geëis het. Groot dele van die land se infrastruktuur is as gevolg van oorlogshandelinge vernietig, terwyl die bevolking getraumatiseer is deur die meedoënlose manier, waarop die konflikpartye die oorlog gevoer het. Selfs kinders is as vegters ingespan. RENAMO is onder meer deur Rhodesië en Suid-Afrika ondersteun. Intussen het RENAMO 'n politieke party geword wat veral in die noorde baie aanhangers het.
Vredestyd
President Chissano het met die verkiesings van Desember 2004 afgetree. Sy opvolger, Armando Guebuza, 'n welgestelde sakeman, is een van die stigterslede van FRELIMO en word dikwels as onverbiddelik beskryf. In 1975 het hy as Minister van Binnelandse Sake die Portugese inwoners net 24 ure gegun om die land te verlaat. Vandag is hy 'n sakeman en miljoenêr. Guebuza het die presidentsverkiesing van 2004 gewen in nege van die elf provinsies, terwyl sy vernaamste teenstander, Afonso Dhlakama, leier van die voormalige rebellegroep Renamo, 'n oorwinning in die ander twee provinsies behaal het. Die uitslag van die verkiesing is meer as twee weke uitgestel na bewerings van knoeiery deur opposisiepartye.
Kwartêre Ystydperk
Isostatiese aanpassing
Studies het aangedui die terugstotings het in twee aparte stadiums plaasgevind. Die aanvanklike terugstoting nadat die ys gesmelt het (wat "elasties" genoem word), was vinnig. Ná die "elastiese" stadium het die tempo afgeneem. Vandag styg die aardkors met sowat 1 cm per jaar of minder, behalwe in dele van Noord-Amerika, veral Alaska, waar die tempo sowat 2,54 cm per jaar is. In Noord-Europa blyk dit duidelik uit GPS-data wat verkry word deur die BIFROST-GPS-netwerk. Volgens studies sal die aardkors nog minstens die volgende 10 000 jaar terugstoot.
Berlyn (dubbelsinnig)
Berlyn kan na een van die volgende nedersettings verwys: